[การเดินทาง – สถานที่ตั้งของร้าน] ร้านเป็นส่วนหนึ่งของ Phothalai Leisure Park สนามไดร์ฟกอล์ฟระดับ 6 ดาว ย่านเกษตรนวมินทร์  ในซอยโยธินพัฒนา 3 ถ้ามาจากทางเกษตร ให้ขับตรงมาจนถึงแยกตัดกับทางด่วนเอกมัย-รามอินทรา ให้เลี้ยวขวา แล้วชิดซ๊ายเข้าซอยโยธินพัฒนา 3 ซึ่งจะอยู่ฝั่งเดียวกับ CDC 
มาพูดถึง Phothalai Leisure Park กันก่อน ที่นี่มี Activities มากมายให้เลือกทำทั้ง 
• ไดร์ฟกอล์ฟ เป็นสนามซ้อม 2 ชั้น 100 ช่องตี ที่ได้ทำเทคโนโลยีทันสมัยมาใช้ทั้ง Trackman Pro เพื่อการจัดวงสวิงของคุณให้ถูกต้องและแม่นยำ โดยจะมีโปรกอล์ฟมาช่วยให้คำแนะนำ
• F1 Simulation Center อันนี้มันส์มากค่ะ ให้ความรู้สึกประหนึ่งเราได้ขับรถแข่งจิง ๆ เลย สมบูรณ์ทั้งภาพและเสียง ต้องไปลองจิง ๆ ค่ะอันนี้
• มวยไทย บ๊อกซิ่ง สตูดิโอ
• ฟิตเนสคลับ ที่มีเครื่องเล่นที่ทันสมัยมากมาย
• สปาและนวดแผนไทย ยังไม่ได้มีโอกาสได้ลอง แต่ได้เดินชมสถานที่แล้วประทับมาก เค้าตบแต่งได้สวยงาม ยังไงต้องหาโอกาสไปลองซะหน่อย 
[บรรยากาศภายในร้าน] ร้าน Kochi ตกแต่งสไตล์ญี่ปุ่น ๆ หรูหรา ไฮโซ ออกโทนทึม ๆ ไม่สว่างมากนัก มีจำนวนโต๊ะ ไม่มากนัก น่าจะรองรับลูกค้าได้ไม่เกิน 50 คนนะคะ
[การบริการ] ต้องบอกว่าที่นี่เค้าเทรนพนักงานได้ดีมากจิง ๆ สมกับเป็นระดับ 6 ดาว ประทับใจมาก พนักงานจะเข้ามาสอบถาม พูดคุยด้วยเสมอ และจะแนะนำบริการต่าง ๆ อย่างดี ที่สำคัญ พนักงานสวยมาก ๆ ทุกคนเลยค่ะ สงสัยคัดสรรหน้าตามาอย่างดี ชอบ ๆ 
[คุณภาพของอาหาร – ความคุ้มค่า] ต้องบอกว่าทุกอย่างของที่นี่ดีมาก ครั้งนึงควรจะมาลองนะคะ ด้วยรสชาติอาหารที่เป็นเลิศ คุณภาพของวัตถุดิบที่สดใหม่ บางอย่าง import เข้ามา บริการที่ทำให้คุณรู้สึกเหมือนเป็นคนสำคัญ ที่เค้าจะใส่ใจทุกรายละเอียดให้คุณ ต้องบอกว่าประทับใจมากจิง ๆ ค่ะ
[เมนูแนะนำ] 
• Kanatobiko Salad สลัดปูอัดและไข่ปู เนื้อปูหิมะ นุ่ม หวาน ผักสด สะอาด น้ำสลัดออกรสเปรี้ยวนิด ๆ มีรสหวานที่ปลายลิ้น
• Sashimi Mori ปลาดิบรวม มีทั้งปลาแซลมอน ปลาทูน่า ปลาฮามาจิ สดมาก ชิ้นโตมาก เต็มคำดีจิง ๆ ทานกับวาซาบิที่เป็นสูตรเฉพาะของทางร้าน เข้ากันได้ดีสุด ๆ รู้สึกถึงวาซาบิสด ๆ ฟินสุด ๆ จิง ๆ ค่ะ
• Tuna Cream Cheese Roll ทูน่าครีมชีสโรล เป็นเมนูฟิวชั่นที่ผสมผสานกันระหว่างซูชิกับครีมชีสที่เข้ากันได้อย่างไม่น่าเชื่อ ชอบความหอมมันจากครีมชีส หยุดทานไม่ได้จิง ๆ
• Snow Fish Teriyaki ปลาหิมะย่างซอสเทอริยากิ จานนี้ถือว่าเป็นพระเอกของงานเลย ปกติชอบทานปลาหิมะอยู่แล้ว ปลาสดมาก ให้ชิ้นใหญ่มากด้วย ย่างพอดี ๆ หนังปลากรอบ เข้ากับรสหวาน ๆ ของซอสเทอริยากิได้อย่างดี เมนูนี้ให้เต็มสิบเลยค่ะ
• Tempuramori กุ้งและผักเทมปุระ ทอดได้กรอบดีและไม่อมน้ำมัน ผักหวานมากด้วย
• Curry Udon คาเรอุดงร้อน น้ำซุปแกงกะหรี่เข้มข้น ต้มเข้าเนื้อกับเนื้อไก่ หอม มีเผ็ดเล็ก ๆ เส้นอุด้งเหนียวนุ่ม 
• Hotate Tamasui ซุปหอยเชลล์ เป็นซุปใส ที่มีกลิ่นหอมมาก ยิ่งบวกกับหอยเชลล์จากญี่ปุ่นด้วยแล้ว ยิ่งหอมอร่อยมากขึ้น
• Green Tea Pudding & Black Sesame Pudding พุดดิ้งกรีนทีและงาดำ ส่วนตัวทานแบบตักพร้อมกันทั้งสองอย่าง มานเข้ากันมากอย่างลงตัว ความหอมจากชาเขียวกับความเนียนละเอียดจากงาดำ ให้รสสัมผัสที่อร่อยแบบต้องลองเองค่ะ อธิบายไม่ถูกจิง ๆ 555